《送杨尚絅杨名甫毛贞甫陆全卿四进士归省 其四 全卿》
明代·王鏊

文章一见一回妍，玉树分明在眼前。记得陆机年二十，亲看贾谊策三千。

杏花燕月人俱远，枫叶吴霜思独悬。南去河流乾欲断，关津先放彩衣船。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。